Matrikulant vas oor diefstalArgieffoto ŉ 19-jarige matrikulant is Dinsdag in hegtenis geneem nadat hy en twee vriende glo inwoners van Soweto geteister het. “Die matrikulant en sy vriende het na bewering lede van die gemeenskap van geld en selfone beroof en hulle met ŉ vuurwapen gedreig,” het ao Kay Makhubela, woordvoerder van die polisie in Gauteng, gesê. Die leerling is in Jabulani aangekeer en met ŉ R5-geweer betrap. “Vier verskillende persone het elk ŉ saak van gewapende roof aanhangig gemaak,” het Makhubela bygevoeg. “Een van die persone het die tiener opgemerk en die seun huis toe agtervolg, waar die polisie hom in hegtenis geneem het.” Die polisie is nog op soek na die twee vriende.